arnastofnun/IGC-2024 huggingface dataset:
Snækrækill

Snækrækill ("Sagina nivalis") er plöntutegund af hjartagrasaætt sem var fyrst lýst af Lindbl., og fékk sitt núverandi nafn af Fries. Tegundin finnst á norðurlöndunum, og þar á meðal Íslandi. Tegundin vex á rökum svæðum til fjalla. Engar undirtegundir eru skráðar í Catalogue of Life.
899

Árið 899 (DCCCXCIX í rómverskum tölum) var 99. ár 9. aldar og hófst á mánudegi samkvæmt júlíska tímatalinu.
893

893 (DCCCXCIII í rómverskum tölum) var 93. ár 9. aldar sem hófst á mánudegi samkvæmt júlíska tímatalinu.
10. árþúsundið

10. árþúsundið er tímabil sem mun hefjast árið 9001 og ljúka árið 10.000.
25. öldin f.Kr.

25. öldin fyrir Krists burð eða 25. öldin fyrir okkar tímatal er tímabilið frá byrjun ársins 2500 f.Kr. til enda ársins 2401 f.Kr.
37. öldin f.Kr.

37. öldin fyrir Krists burð eða 37. öldin fyrir okkar tímatal er tímabilið frá byrjun ársins 3700 f.Kr. til enda ársins 3601 f.Kr.
The Last of Us Part II

The Last of Us Part II er hrollvekju-/spennuleikur hannaður af Naughty Dog fyrir PlayStation 4. Leikurinn er framhald af The Last of Us sem kom út árið 2013 fyrir PlayStation 3. Leikurinn kom út 19. júní 2020. Upphaflega átti leikurinn að koma út 29. maí, 2020 en var frestað vegna COVID19-faraldursins.

Í leiknum spilar maður sem Ellie í staðinn fyrir Joel og þarf maður að lifa af í Bandaríkjunum eftir hrun vestrænnar menningar út af pöddusveppafaraldrinum. Sem Ellie þarf maður að berjast bæði við sýkt og venjulegt mannfólk þegar hún leggur af stað í hefndarferð til Seattle.

Söguþráður.

Sagan gerist fjórum árum eftir fyrsta leikinn þar sem Ellie (Ashley Johnson) og Joel (Troy Baker) hafa fundið nýtt líf hjá Tommy, bróður Joels, í Jackson. Ellie kynnist nýjum vinum, þar á meðal Dinu (Shannon Woodworth) sem hún hefur ástarsamband við.

Einn dag þegar Joel og Tommy eru í eftirlitsferð um Jackson, eru þeir handsamaðir af skæruliðahópi frá Seattle að nafni Washington Liberation Front (WLF). Einn meðlimurinn, Abby (Laura Bailey), á eitthvað ógert með Joel og pyntir hann. Ellie reynir að koma þeim til bjargar en er handsömuð og neyðist að horfa upp á Abby berja Joel til dauða með golfkylfu. Hópurinn þyrmir Ellie og Tommy og heldur af stað heim til Seattle.

Nokkrum dögum seinna ákveður Ellie að halda til Seattle til að drepa alla WLF-meðlimina sem áttu aðild að morði Joels. Dina fer með henni og saman reyna þær að fá allt voðafólkið til svara fyrir gjörðir sínar hvað sem það kostar.
Poecilia teresae

Poecilia teresae er fiskitegund sem var fyrst lýst af Greenfield, 1990. Engar undirtegundir eru skráðar í Catalogue of Life.
Poecilia sarrafae

Poecilia sarrafae er fiskitegund sem var fyrst lýst af Bragança og Costa 2011. Engar undirtegundir eru skráðar í Catalogue of Life.
Poecilia formosa

Poecilia formosa er fiskitegund sem fjölgar sér án eiginlegrar frjóvgunar, það er; þrátt fyrir að kvendýrin þurfi að makast með körlum, þá leggja þeir ekki til erfðaefni því að eggin eru þegar orðin tvílitna (nema í undantekningartilfellum). Þetta hefur leitt til að tegundin er bara kvenkyns. Tegundin er upprunnin í hlýjum, ferskum vötnum norðaustur Mexíkó og syðstu hlutum Bandaríska ríkjisins Texas í Rio Grande og Nueces River.

Í náttúrunni makast tegundin við karla af einni af fjórum tegundum Poecilia á svæðinu,; "P. latipinna", "P. mexicana", "P. latipunctata", eða einstaka sinnum "P. sphenops".
Azov

Asov (rússneska Азов) er borg skammt ofan við ósa árinnar Don í Rússlandi þar sem hún rennur í Asovshaf. Asov er hafnarborg með um 83 þúsund íbúa (2010). Ofar við ána er borgin Rostov sem er mun stærri borg. Snorri Sturluson taldi að Óðinn og æsir hefðu komið frá þessu svæði til Norðurlanda á sínum tíma eins og hann segir frá í Heimskringlu og að þar hafi Ásgarður verið. Thor Heyerdahl gekkst fyrir fornleifauppgreftri á þessum slóðum árið 2001 og hugðist halda rannsóknum áfram árið eftir, en ekkert varð úr því þar sem að hann dó það ár.
Kínverska borgarastyrjöldin

Kínverska borgarastyrjöldin var stríð á milli þjóðernissinnaðrar ríkisstjórnar Lýðveldisins Kína og byltingarstjórnar kínverska kommúnistaflokksins. Þótt oft sé miðað við upphaf hennar með kommúnistauppreisninni sem hófst 1945 hófst borgarastyrjöldin í reynd í ágúst árið 1927 eftir að Chiang Kai-shek lauk við að sameina Kína á ný eftir fall Tjingveldisins og hóf svokallaða „hvíta ógnarstjórn“ í Sjanghæ. Átökum á meginlandinu lauk árið 1950 með ósigri þjóðernissinna. Stríðsátökin skiptust í tvo hluta: Fyrsti hluti stríðsins var háður frá 1927 til 1937 og sá seinni frá 1946 til 1950. Á milli þessara tveggja hluta borgarastyrjaldarinnar áttu Kínverjar í stríði við Japani og stríðandi fylkingar innan Kína neyddust því til að vinna saman gegn innrásarmönnum.

Borgarastríðið markaði þáttaskil í nútímasögu Kína. Stríðinu lauk með sigri kommúnista á meginlandinu og stofnun Alþýðulýðveldisins Kína. Þjóðernisstjórn Kuomintang-flokksins neyddist hins til að flýja á eyjuna Taívan árið 1949, þar sem hún stofnaði lýðveldið Kína. Æ síðan hafa stjórnirnar tvær hvor sínum megin við Taívansund átt í varanlegum deilum og gera báðar tilkall til þess að vera hin eina lögmæta ríkisstjórn alls Kína.

Stríðið varð til vegna hugmyndafræðilegrar baráttu kommúnista og þjóðernissinna Kuomintang-flokksins. Fylkingarnar börðust með hléum til ársins 1937 en gengu þá í bandalag til þess að berjast saman gegn innrásarher japanska keisaraveldisins. Borgarastyrjöldin hófst að nýju árið 1946, ári eftir að Japan gafst upp í september 1945. Fjórum árum síðar lauk meiriháttar átökum í borgarastyrjöldinni þegar Alþýðulýðveldið Kína hafði lagt undir sig allt kínverska meginlandið (þar á meðal eyjuna Hainan) og Lýðveldið Kína hélt aðeins yfirráðum á Taívan, Penghu, Kinmen, Matsueyjum og nokkrum smærri eyjum.

Til þessa dags hafa stjórnirnar tvær aldrei skrifað undir vopnahlé né friðarsamning og deilt er um hvort borgarastyrjöldinni hafi nokkurn tímann formlega lokið. Samband stjórnanna tveggja hefur ávallt verið stirt vegna stríðshótana og tilkalls beggja stjórna til yfirráða yfir öllu Kína. Opinberlega skilgreinir Alþýðulýðveldið Kína Taívan enn sem sitt yfirráðasvæði og hefur hótað að gera innrás í Taívan ef Lýðveldið Kína lýsir einhvern tíman yfir sjálfstæði og breytir nafni sínu í „Lýðveldið Taívan“. Nú til dags eru átök ríkjanna tveggja eingöngu háð á stjórnmála- og efnahagssviðinu og stjórnirnar tvær tengjast nánum efnahagsböndum þrátt fyrir gagnkvæma óvild að orðinu kveðið.
890

890 (DCCCXC í rómverskum tölum) var 90. ár 9. aldar sem hófst á föstudegi samkvæmt júlíska tímatalinu.
Terre Adélie

Terre Adélie er landsvæði á Suðurskautslandinu sem Frakkland gerir kröfu um. Svæðið samanstendur af um 350 km strandlengu og allt land inn af því til suðurpólsins og myndar því einskonar þríhyrning eða keilu.
Heiltölur

Heiltölur (sem er stytting á heilar tölur) er talnamengi, sem samanstendur af náttúrulegum tölum (1, 2, 3, 4, ... ), samlagningarandhverfum þeirra (-1, -2, -3, -4, ... ) auk tölunnar núll. Mengi þetta er táknað með stafnum formula_1 og stendur stafurinn fyrir „Zahlen“ sem á þýsku þýðir „tölur“.

Heiltölumengið er á sama hátt og mengi náttúrulegra talna lokað mengi við samlagningu og margföldun en ólíkt því náttúrulega er það einnig lokað við frádrátt sökum þess að það inniheldur neikvæðar heilar tölur. Það er hins vegar ekki lokað við deilingu.
Söguborð

Söguborð er myndræn framsetning með teikningum, myndum eða skissum settar fram í röð til að sýna atburðarás. Söguborð eru notuð sem mynræn handrit til að sjá fyrir hvernig kvikmynd, teiknimynd eða gagnvirka miðlun kemur til með að líta út. Söguborð var í upphafi þróað af Walt Disney-fyrirtækinu í kringum 1930 í tengslum við teiknimyndir sem fyrirtækið gerði.
Elín Metta Jensen

Elín Metta Jensen er íslensk knattspyrnukona sem spilar með Val og íslenska landsliðinu.

Elín hóf leik í úrvalsdeild kvenna árið 15 ára gömul árið 2010 og árið 2012 hlaut hún gullskóinn (ásamt Söndru Maríu Jessen) fyrir 18 mörk í jafnmörgum leikjum. Hún varð markahæst ásamt 2 öðrum í Pepsimaxdeild kvenna árið 2019 með 16 mörk.

Elín hefur spilað með aðallandsliðinu frá 2013. Árið 2017 skoraði hún og gaf tvær stoðsendingar í sigri gegn Þýskalandi.

Hún leggur stund á læknisfræði.

Tengill.

KSÍ - Elín Metta Jensen
Listi yfir eyjar í Króatíu

Í Króatíu eru yfir 1000 eyjar og er flatarmálið um 3300 ferkílómetrar. Cres og Krk eru stærstu eyjarnar. Nokkrir þjóðgarðar eru á eyjaklösum eða stökum eyjum. Aðaleyjar eru 79, smáeyjar 525 og sker eru 642.

Eftirfarandi tafla inniheldur 79 eyjar í Króatíu sem eru meira en 1 ferkílómetrar að flatarmáli
Múhameð Naguib

Múhameð Naguib Youssef Kotp Elkashlan (محمد نجيب á arabísku letri; 19. febrúar 1901 – 28. ágúst 1984) var egypskur herforingi, stjórnmálamaður og fyrsti forseti Egyptalands. Hann gegndi forsetaembættinu frá stofnun egypska lýðveldisins þann 18. júní 1953 til 14. nóvember 1954.

Æviágrip.

Múhameð Naguib fæddist í Kartúm í Súdan til egypsks föður og súdanskrar móður. Hann kom úr frægri fjölskyldu egypskra vísindamanna og faðir hans hafði gegnt þjónustu í egypska hernum í Súdan.

Naguib varði æskuárum sínum í Súdan, þar sem hann lék sér við dýr og með tindáta. Hús fjölskyldunnar var skreytt veiðigripum en faðir hans vildi ekki að hann fetaði í fótspor sín og gerðist hermaður. Naguib vann því sem túlkur og hlaut síðar gráðu í stjórnmálafræði og réttarvísindum. Þegar faðir hans lést árið 1916 hafði Naguib sest að í Kaíró. Hann lauk aldrei doktorsgráðu sinni því hann var farinn að klífa metorðastigann í egypska hernum þvert gegn óskum foreldra sinna. Naguib hafði betrumbætt ensku-, frönsku- og ítölskukunnáttu sína og var byrjaður að læra hebresku. Hann átti síðar eftir að fyrirskipa að hebreska yrði kennd í egypskum herskólum svo hermenn gætu ráðið skilaboð Ísraela þegar til stríðs kæmi gegn Ísrael.

Ferill.

Naguib var einn af leiðtogum herforingjauppreisnarinnar sem steypti af stóli Farúk Egyptalandskonungi þann 23. júlí 1952. Þann 17. september 1952 varð Naguib forsætisráðherra Fúads konungs, sem hafði tekið við af Farúk. Þann 18. júní 1953 lýsti Naguib yfir endalokum egypska konungdæmisins og stofnun lýðveldis þar sem hann yrði fyrsti forsetinn og í senn áfram forsætisráðherra. Gamal Abdel Nasser varð næsti forsætisráðherra Naguibs.

Nasser sakaði Naguib um að vera of hallur undir Bræðralag múslima, sem Nasser áleit ógn við samfélagsskipulag Egyptalands. Auk þess kom ágreiningur upp á milli þeirra þar sem Naguib vildi snúa aftur til stjórnarskrárbundins lýðveldis fremur en stjórn byltingardómstóla sem Nasser aðhylltist. Vegna andstöðu Nassers neyddist Naguib til að segja af sér embætti þann 14. nóvember 1954. Nasser tók við af honum með því skilyrði að stofnað yrði stjórnlagaráð til að semja stjórnarskrá fyrir egypska lýðveldið.

Undir lok ársins 1954 var Naguib settur í stofufangelsi, sakaður um að hafa átt þátt í morðtilræði gegn Nasser. Hann var fangelsaður til ársins 1970, þegar Nasser dó. Eftir að hann hlaut frelsi sitt tók hann ekki frekari þátt í egypskum stjórnmálum.
506 f.Kr.

506 f.Kr. var 95. ár 6. aldar f.Kr.
560–551 f.Kr.

560–551 f.Kr. var 5. áratugur 6. aldar f.Kr.
Kylian Mbappé

Kylian Mbappé (fæddur 20. desember 1998) er franskur knattspyrnumaður sem spilar fyrir Paris Saint-Germain og franska landsliðið. Hann er fimur og fljótur framherji, er sterkur í rekja boltann og vinna einvígi í kapphlaupi um boltann.

Mbappé skaust á stjörnuhimininn með Monaco og hjálpaði liðinu að vinna sinn fyrsta titil í frönsku úrvalsdeildinni í 17 ár tímabilið 2016-2017. Tímabilið eftir hélt hann til PSG og varð annar dýrasti leikmaður sögunnar.

Á HM 2018 varð Mbappé annar táningurinn til að skora á mótinu ( á eftir Pelé). Hann var valinn besti ungi leikmaður keppninnar og skoraði þar 4 mörk. Hann skoraði 4 mörk í landsleik gegn Kasakhstan árið 2021 og var fyrsti leikmaðurinn frá 1958 til að gera svo . Sama ár varð hann yngsti leikmaðurinn í sögunni til að skora þrjátíu mörk í Meistaradeild Evrópu.

Faðir Mbappé er frá Kamerún og móðir frá Alsír. Hann á 2 bræður sem einnig spila fótbolta.
Pólska þingið

Pólska þingið skiptist í efri deild (öldungadeild) sem kallast "Senat" og neðri deild sem heitir "Sejm". Báðar deildir eru til húsa í sömu byggingu í Varsjá. Á pólsku er ekkert opinbert samheiti yfir deildarnar tvær: í stjórnskránni er einungis fjallað um "Senat" og "Sejm".

Þingmenn í báðum deildum eru kosnir á fjögurra ára fresti. Í neðri deild sitja 460 þingmenn en í efri deild sitja 100 öldungadeildarþingmenn. Til þess að frumvarp geti orðið að lögum verða báðar deildar að samþykkja það. Þingmenn geta þó hnekkt ákvörðun öldungadeildarþingmanna um að hafna frumvarpi.

Við tiltekin tilefni kallar formaður Sejm báðar deildir saman í svokallað þjóðþing (p. "Zgromadzenie Zarodowe"). Þetta er oftast gert til að halda athöfn svo sem að setja nýjan forseta í embætti.

Stærsti flokkurinn í pólska þinginu eins og er er Lög og réttlæti (PiS) með 234 af 600 sætum í neðri deild og 61 af 100 sætum í efri deild.
Víðifræfluga

Víðifræfluga (fræðiheiti: "Egle minuta")

er flugutegund sem var lýst af Johann Wilhelm Meigen 1826. Engar undirtegundir eru skráðar í Catalogue of Life.

Hún finnst á hálendi á Íslandi.
866

866 (DCCCLXVI í rómverskum tölum) var 66. ár 9. aldar sem hófst á þriðjudegi samkvæmt júlíska tímatalinu.
30. öldin

30. öldin er tímabilið frá byrjun ársins 2901 til enda ársins 3000.
Morris-ormurinn

Morris-ormurinn var einn af fyrstu tölvuormunum sem dreifðu sér í gegnum Internetið og sá fyrsti sem vakti almenna athygli í fjölmiðlum. Hann var líka sá fyrsti sem leiddi til dóms samkvæmt bandarísku tölvusvikalögunum frá 1986. Ormurinn var forritaður af Robert Tappan Morris, sem þá var nemandi við Cornell-háskóla, og sendur af stað 2. nóvember 1988 úr tölvukerfi Massachusetts Institute of Technology.

Samkvæmt höfundi hans átti ormurinn ekki að valda tjóni heldur komast að því hvað Internetið væri stórt. Ormurinn nýtti sér veikleika í Unix-forritum á borð við sendmail, finger og rsh. Ormurinn olli hins vegar töluverðu tjóni þar sem vélar gátu sýkst mörgum sinnum og hvert nýtt tilvik jók álagið á tölvuna sem leiddi á endanum til þess að hún hrundi.

Ormurinn smitaðist hratt og varð til þess að Internetinu var skipt upp þar sem mörg net aftengdust því meðan þau glímdu við smit. Morris var dæmdur á grundvelli tölvusvikalaganna í málinu Bandaríkin gegn Morris. Eftir áfrýjanir var hann dæmdur í 3 ára skilorðsbundið fangelsi auk 400 tíma samfélagsþjónustu og greiðslu 10.050 dala sektar árið 1991.
Miguel Induráin

Miguel Induráin (f. 16. júlí 1964) er spænskur hjólreiðamaður og meistari í götuhjólreiðum.

Induráin sigraði Tour de France-keppnina fimm ár í röð, frá 1991 til 1995. Auk þess sigraði hann Giro d'Italia tvisvar. Eftir að sjö sigrar Lance Armstrong voru ógiltir vegna lyfjamisnotkunar telst Induráin eiga metið í flestum sigrum í röð og deilir metinu í fjölda sigra með Jacques Anquetil, Bernard Hinault og Eddy Merckx.
Barry Nettles

Barry Lee Nettles var bandarískur körfuknattleiksmaður sem lék með Njarðvík í efstu deild karla á áttunda áratugnum. Hann var einn af fyrstu erlendu leikmönnunum til að spila með íslensku félagsliði í körfuknattleik.

Körfuknattleiksferill.

Nettles stundaði nám við Collegeville-Trappe menntaskólann í Pennsylvaníu áður en hann kom til Íslands. Hann kom hingað til lands sem skiptinemi á vegum nemendaskipta Þjóðkirkjunnar, ICYE, og hóf fljótlega að æfa með Njarðvík. Hann var einn af bestu leikmönnum Njarðvíkur og einn af stigahæstu leikmönnum deildarinnar. 14. febrúar tryggði hann Njarðvík 1 stigs sigur á Körfuknattleiksfélag Reykjavíkur (KFR) er hann skoraði úr tveimur vítum þegar 4 sekúndur voru eftir af leik liðanna.

Njarðvík endaði jafnt að stigum og KFR í 4-5. sæti og spiluðu liðin því aukaleik um hvort þeirra myndi enda í fjórða sæti og mæta ÍR í undanúrslitunum um Íslandsmeistaratitilinn. KFR sigraði leikinn örugglega, 78-64, þrátt fyrir 26 stig frá Nettles.

Nettles átti sinn besta leik fyrir Njarðvík í bikarkeppninni í júlí á móti KR er hann skoraði 37 stig í 60-79 tapi Njarðvíkinga.

Hann gekk aftur til liðs við Njarðvík haustið 1972 Hann lék í fyrsta leik liðsins á Íslandsmótinu á móti Þór Akureyri þann 2. desember þar sem hann skoraði 9 stig. Nettles hélt fljótlega eftir þetta til Bandaríkjanna í jólafrí en kom ekki aftur til landsins eftir áramót eins og búist hafði verið við.

Tónlist.

Nettles samdi nokkra texta á plötu Magnúsar Sigmundssonar og Jóhanns Helgasonar er kom út árið 1972.
Vemba

Vembur einnig innýflafluga (fræðiheiti: "Gasterophilus") eru sníkjuflugur sem valda lirfuóværu í iðrum dýra. Vembur eru ættkvísl sem tilheyra ætt brimsuflugna. Flugurnar eru stórar, eru flestar í heitum löndum, en eru einnig þekktar á Íslandi. Af vembum er Hrossavemban algengust á norðurlöndum, en hún þekkist um alla Evrópu.
Brimsa

Brimsuflugur (fræðiheiti: "Oestridae") er ætt sníkjuflugna sem verpa á lifandi spendýr, en lirfur þeirra eru þekktar fyrir að valda lirfuóværu í holdi eða iðrum dýra. Lirfur þeirra grafa sig inn í líkama hýsilsins með ýmsum hætti og valda oft mikilli þjáningu og að lokum dauða. Sú ættkvísl brimsa sem herjar einvörðungu á iður dýra eru kallaðar Vembur. Fjósabrimsan (Dermotobia hominis) er eina tegundin af brimsum sem þekkt er fyrir að markvisst leggjast á mannfólk sem og húsdýr.

Brimsur eru alræmdir skaðvaldar en þær útbreiddustu eru:
Gasterophilus inermis

Gasterophilus inermis er flugutegund sem var fyrst lýst af Brauer, 1858. Engin undirtegund er skráð í Catalogue of Life.

Útbreiðslusvæði tegundarinnar er í Illinois.
Geitháls

Geitháls er býli í lögsagnarumæmi Reykjavíkur. Það var byggt árið 1907 úr jörðinni Vilborgarkoti sem þá lagðist í eyði. Guðmundur Magnússon byggði upp Geitháls en hann bjó áður í Elliðakoti. Geitháls var við gatnamót Þingvallavegar og Suðurlandsvegar. Þar var tvílyft hús á steinhlöðnum kjallara. Á Geithálsi var búskapur og greiðasala. Þar var símstöð frá 1909. Algengt var að Reykvíkingar færu í útreiðartúra á sunnudögum að Geithálsi. Blómatími Geit háls sem vinsæls áfangastaðar stóð þar til bílaumferð jókst og vegur til Þingvalla yfir Mosfellsheiði var aflagður eftir Alþingishátíðina 1930. Vegurinn varð eftir það kallaður gamli Þingvallavegur. Herlið Breta tók yfir Geitháls árið 1940.
LOL (^^,)

LOL &lt;(^^,)&gt; er plata söngvarans Basshunter og kom hún var gefin út um í 28. ágúst 2006.
4G

4G er fjórða kynslóð farsímaneta sem tekur við af 3G og þarf að uppfylla skilyrði IMT Advanced-staðalsins sem skilgreindur er af Alþjóðafjarskiptasambandinu. 4G felur í sér bættan aðgang að farsímaneti, netsímaþjónustu, netsjónvarp í háskerpu, netleiki, myndsímafundi og þrívíddarsjónvarp.
Arnarholt

Arnarholt er bær í Stafholtstungum í Borgarfirði og var eitt sinn sýslumannssetur. Samkvæmt Landnámabók bjó Þorbjörn Arnbjarnarson á Arnarholti en hann „"nam Stafholtstungu milli Norðurár og Þverár"“. Í Arnarholti bjó Sigurður Þórðarson (1856) sýslumaður, en annar kunnur ábúandi í Arnarholti var Hjörtur Snorrason (1859), skólastjóri á Hvanneyri.
Tamana

Tamana er smæsta af Kíríbatí-eyjum. til hennar er hægt að ferðast hvort tveggja með bát eða flugi. Tamana er sú næst suðlægasta af Kíríbatí-eyjum.

Tamana er um 6 km löng og 1 km breið. flatarmál er 4,73 km2.

Eyjarráðið er staðsett í Bakaakaa, sem er helsti bærinn og þar eru ennfremur aðrir helstu hlutir eyjarinnar svo sem skólar, heilsugæslustöðvar og ýmsar verslanir.

Nafnið Tamana er almennt skilið sem faðir.
Erik Hamrén

Erik Hamrén er sænskur knattspyrnuþjálfari og fyrrum þjálfari íslenska karlalandsliðsins. Hamrén þjálfaði sænska landsliðið frá 2009-2016 og komst með liðið á EM 2012 og EM 2016. Hann hefur unnið titla í Svíþjóð, Danmörku og Noregi með liðum sem hann hefur þjálfað.

Hamrén sagði upp hjá íslenska landsliðinu eftir að liðið tapaði umspili gegn Ungverjalandi fyrir sæti á EM 2021. Hann vann alls 9 leiki, gerði 5 jafntefli og tapaði 14 leikjum.
Filippus 6.

Filippus 6. getur átt við eftirfarandi:
Joseph Kabila

Joseph Kabila Kabange (f. 4. júní 1971) er kongóskur stjórnmálamaður sem var forseti Lýðstjórnarlýðveldisins Kongó frá árinu 2001 til ársins 2019. Hann tók við embættinu tíu dögum eftir að faðir hans, forsetinn Laurent-Désiré Kabila, var myrtur af eigin lífvörðum. Hann var sjálfur formlega kjörinn forseti árið 2006 og endurkjörinn árið 2011. Á valdaárum sínum hefur Kabila þurft að glíma við stöðug stríðsátök í austurhluta ríkisins og uppreisnarhreyfingar sem njóta stuðnings ríkisstjórna nágrannaríkjanna Úganda og Rúanda.

Kabila tók við völdum af föður sínum á meðan Kongó var enn í stríði við Úganda og Rúanda. Kabila skrifaði undir friðarsáttmála ásamt leiðtogum hinna ríkjanna árið 2002 en vopnuð átök héldu þó lengi áfram eftir að stríðinu lauk á pappírnum og í hluta Kongó er þeim í raun enn ekki lokið.

Á forsetatíð Kabila hefur fjölskylda hans sankað að sér miklum auðæfum með náttúruauðlindum Kongó og byggt upp mikið viðskiptaveldi. Kabila-fjölskyldan á meðal annars demantanámuleyfi á landamærunum við Angóla og rekur meðal annars banka, bóndabýli, eldsneytisdreifingarfyrirtæki, flugfélög, vegagerð, hótel, lyfjafyrirtæki, ferðaskrifstofu, snyrtistofu og næturklúbba.

Samkvæmt kongósku stjórnarskránni sem tekin var upp árið 2006 hefði seinna kjörtímabili Kabila átt að ljúka þann 19. desember árið 2016. Embættismenn ríkisins gáfu í skyn að nýjar forsetakosningar yrðu haldnar í nóvember árið 2016 en kosningunum var síðar frestað til ársins 2018. Röksemdir ríkisins voru að framkvæmd kosninganna kostaði of mikið. Kabila tilkynnti í ágúst árið 2018 að hann myndi ekki gefa kost á sér á ný.

Eftir kosningar sem haldnar voru í lok ársins 2018 tók einn af leiðtogum stjórnarandstöðunnar, Félix Tshisekedi, við af Kabila sem forseti Kongó. Kabila hefur hins vegar verið vændur um að reyna að stjórna landinu áfram á bak við tjöldin. Hann hefur ekki flutt út úr forsetahöllinni í Kinsasa og eftir að Tshisekedi varð forseti var Kabila lýstur bæði „heiðursforseti“ og þingmaður til lífstíðar.

Í október 2021 varði Joseph Kabila útskriftarritgerð sína við háskólann í Jóhannesarborg. Meistarapróf í stjórnmálafræði og alþjóðasamskiptum hlaut hann að loknu námi sem stóð í fimm ár.
Fáni Salómonseyja

Fáni Salómonseyja er samanstendur af grænum og ljósbláum þríhyrningum sem skiljast að af gulum borða frá neðra vinstri horni til efra hægri hornsins.

Í ljósbláa hálfkassanum eru fimm hvítar stjörnur. Stjörnurnar fimm tákna þá fimm (helstu) eyjaklasa sem mynda Salómonseyjar. Græni liturinn táknar grasið og jörðina, sá blái hafið og sá guli sólina. Hlutföll eru 1:2.

Fáninn tók formlega gildi 18 nóvember 1977.
Ligue 1

Ligue 1 eða Franska úrvalsdeildin er efsta deild í knattspyrnu í Frakklandi. 20 lið eru í deildinni. AS Saint-Étienne er sigursælasta liðið. Tímabilið er frá ágúst og fram í maí.

Árangur liða.

Athugasemdir:
Salman bin Abdul Aziz al-Sád

Salman bin Abdulaziz Al Sád (سلمان بن عبد العزیز آل سعود á arabísku letri) (f. 31. desember 1935) er konungur Sádi-Arabíu, forsætisráðherra Sádi-Arabíu og verndari hinna tveggja heilögu moska frá byrjun ársins 2015.

Salman var aðstoðarríkisstjóri og síðar ríkisstjóri Ríad-fylkis í 48 ár, frá 1963 til 2011. Hann var þá útnefndur varnarmálaráðherra ríkisins. Árið 2012 var hann útnefndur ríkisarfi að krúnu Sádi-Arabíu eftir dauða bróður síns, Nayef bin Abdulaziz. Salman var krýndur konungur Sádi-Arabíu þann 23. janúar árið 2015 eftir að hálfbróðir hans, Abdúlla konungur, lést.

Meðal þess sem Sádar hafa gert á konungstíð Salmans er hernaðarinngrip í borgastyrjöldina í Jemen. Sádar hafa einnig kynnt áætlun ("Saudi Vision 2030") um að draga úr mikilvægi olíuframleiðslu í sádi-arabíska efnahagnum. Árið 2018 gaf Salman einnig út konunglega tilskipum sem gáfu konum í Sádi-Arabíu ökuréttindi. Sonur Salmans, krónprinsinn Múhameð bin Salman, stóð að baki margra þessara ákvarðana og er af mörgum talinn hinn eiginlegi valdsmaður á bak við krúnuna.
Íslendingabók

Árið 1602 (MDCII í rómverskum tölum) var ár sem hófst á þriðjudegi samkvæmt gregoríska tímatalinu en föstudegi samkvæmt júlíska tímatalinu sem er tíu dögum á eftir.